## L’Auditori de Castelló presenta les propostes musicals d’Harmonia del Parnàs i Albert Sanz

*** Harmonia del Parnàs, formació valenciana que interpreta música anterior a 1800 amb rigorosos criteris històrics, estarà en l’Auditori el divendres 28 de febrer, a les 19:30 hores
* La proposta de *jazz* d’Albert Sanz Group arribarà a l’Auditori el dissabte 1 de març, a les 19:00 hores**

L’Institut Valencià de Cultura (IVC) presenta esta setmana en l’Auditori de Castelló dos propostes musicals valencianes: el barroc d’Harmonia del Parnàs i el *jazz* d’Albert Sanz Group.

El divendres 28 de febrer a les 19:30 hores, Harmonia del Parnàs, formació valenciana especialitzada en la interpretació de música anterior a 1800, amb rigorosos criteris històrics i instruments antics, portarà fins a l’Auditori el seu programa *Quiéreme. Picarita! Òpera i sarsuela espanyola del segle XVI*, que inclou peces d’Antonio Literes, José de Nebra, Martín i Soler i José Castel. El concert està dirigit per Marian Rosa Montagut i comptarà amb les sopranos Ruth Rosique i Belén Roig.

El dissabte 1 de març, a les 19:00 hores, serà el torn d’Albert Sanz Group amb *La espuma del mar*, el seu treball més personal, amb un estil familiar i inclassificable que ve de la llibertat del *jazz*, del sentiment mediterrani, amb influències brasileres i arquitectura de música clàssica.

En este projecte, el pianista Albert Sanz s’acompanya de Rafinha Barros a la mandolina i el *cavaquinho*, de Dario DiLecce al baix i Tico Porcar a la bateria.

Les entrades per a les dos propostes musicals d’esta setmana en l’Auditori de Castelló i tota la informació sobre els concerts poden trobar-se en la [web de l’IVC](https://ivc.gva.es/es/escena/programacion-escena/auditorio-y-palacio-de-congresos-castello).

Fecha: 26/02/2025